אנדריי פאניוקוב

**אנדריי ולדימירוביץ' פאניוקוב** (ברוסית: **Андрей Владимирович Панюков**; נולד ב-25 בספטמבר 1994, מוסקבה, רוסיה) הוא שחקן כדורגל, המשחק כחלוץ במועדון קיז'ילזאר.

## קריירה
### במועדונים
פאניוקוב נולד במוסקבה, שם הוא החל לשחק כדורגל בבית הספר של "ספרטק מוסקבה". לאחר מכן עבר ל"לוקומוטיב", שיחק גם ב"מגהספירה" וב"מועדון הכדורגל מוסקבה", לאחר מכן הוא נרשם ללימודים בבית הספר של "דינמו".

במרץ 2011 נרשם כחלק מההרכב של "דינמו" לליגת העל הרוסית בכדורגל ועשה את הופעת הבכורה שלו בקבוצת הנוער של דינמו ב-23 ביולי במשחק נגד רוסטוב (5:1), כשעלה כמחליף בדקה ה-78 ובדקה ה-82 כבר כבש את שער הבכורה שלו. בעונה 2010/11 שיחק 10 משחקים והבקיע שלושה שערים. בעונת 2011/12 שיחק 12 משחקים והבקיע 13 שערים, מה שהפך אותו למלך השערים של אליפות הנוער בעונה שבה קבוצת הנוער של "דינמו" גם זכתה באליפות הנוער.

בקיץ 2012 התקיים מחנה האימונים לפני פתיחת העונה והוא התאמן עם הקבוצה הבוגרת של "דינמו". ב-14 ביולי, במשחק ידידות נגד "יונגשילה" (7:2), הבקיע שלושער. ב-19 ביולי חתם על חוזה חדש עם המועדון למשך 3 שנים. ב-21 ביולי, במשחק נגד "וולגה ניז'ני נובגורוד" (0:1), עשה את הופעת הבכורה בליגת העל הרוסית בכדורגל. פאניוקוב עלה למגרש בדקה ה-78, כשהחליף את לאנדרו פרננדז. ב-31 באוקטובר, הבקיע את שער הבכורה שלו במדי הקבוצה הבוגרת של "דינמו", במה שהיה בעצם לשער הניצחון במשחק הגביע נגד "חימקי" (2:1).

ב-20 פברואר 2013 עבר לחימקי. ב-4 בפברואר 2014 הושאל ל"ספרטק נלצ'יק". ב-25 ביולי 2014 הושאל לבלטיקה קלינינגרד. ההסכם נחתם לתקופה של שנה עם אופציה לסיום ההשאלה בחורף 2015. בנובמבר 2014, המועדון והשחקן משכו ידם מהחוזה בהסכמה הדדית.

ב-19 בינואר 2015 פאניוקוב הושאל לקבוצת אטלנטאס הליטאית בשורותיה שיחק עד סוף עונת 2014/15. במשחק הבכורה שלו, ב-28 בפברואר 2015, הבקיע 4 שערים נגד. מועדון "טרקאי". ב-17 במרץ 2015 הבקיע 4 שערים גם במשחק המחזור הרביעי בליגת העל הליטאית נגד "שיאוליאי" (שהסתיים בתוצאה 5:0). לאחר סיום החוזה עם "דינמו" ביוני 2015, נשאר ב"אטלנטאס".

ב-31 באוגוסט 2015 הושאל לקבוצת "אז'אקסיו" מהליגה הצרפתית לעונה אחת וב-16 ביולי 2016 חזר לאטלנטאס.

בקיץ 2016 הושאל לקבוצת "ספורטינג בראגה" הפורטוגזית למשך שנה, עם אופציה לרכישה על ידי הקבוצה. במהלך העונה הוא הועבר לקבוצה השנייה ושיחק רק 6 משחקים. ב-30 בינואר 2017 החוזה הסתיים בהסכמה הדדית. בפברואר 2017 חזר ל"אטלנטאס".

ב-10 באוגוסט 2017 חתם על חוזה לשלוש שנים עם זניט סנקט פטרבורג. הופעת הבכורה שלו במדי זניט היה ב-20 באוגוסט במשחק נגד אמקר (1:0), כשעלה כמחליף בדקה ה-80. לאחר מכן הושאל לקבוצת זניט-2, בה הפך לחלוץ מרכזי.

באוגוסט 2018 הושאל לקבוצת אורל. את שער הבכורה הבקיע במשחק נגד ארסנל טולה, במסגרת המחזור התשיעי, כשהבקיע דאבל וסייע לקבוצתו לנצח. בתום עונת 2018/2019 נרכש על ידי אורל תמורת 300 אלף יורו.

### בנבחרת
ב-2011, הוא שיחק עבור נבחרת רוסיה בכדורגל עד גיל 17, שותף בשלושה משחקים.

## סטטיסטיקה

## תארים
### קבוצתיים
;נבחרת רוסיה לנוער
* גביע חבר המדינות 2013
;דינמו מוסקבה
* אליפות רוסיה בכדורגל לנוער: 2011/2012

### אישיים
* מלך השערים של ליגת הכדורגל הלאומית לעונת 2011/2012 (13 שערים)

## קישורים חיצוניים

## הערות שוליים

קטגוריה:כדורגלנים רוסים
קטגוריה:חלוצי כדורגל רוסים
קטגוריה:מוסקבה: כדורגלנים
קטגוריה:כדורגלני ספורטינג בראגה
קטגוריה:כדורגלני אז'אקסיו
קטגוריה:כדורגלני בלטיקה קלינינגרד
קטגוריה:כדורגלני דינמו מוסקבה
קטגוריה:כדורגלני זניט סנקט פטרבורג
קטגוריה:כדורגלני ספרטק נלצ'יק
קטגוריה:כדורגלני חימקי
קטגוריה:כדורגלני אורל
קטגוריה:רוסים שנולדו ב-1994